JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
USA esitab karmi rahualgatuse
25 aastat Oslo I lepingust
Jeruusalemma mufti keelas põgenikel kompensatsiooni vastu võtta
USA president võtab lisaaja
tulevase Iisrael-Palestiina rahulepingu avaldamisele.
Möödunud suve jooksul on Valgest Majast lekkinud teavet,
mille järgi kavand esitatakse septembris ÜRO peaassambleel.
Trumpi valitsus paistab siiski avalikustamist edasi lükkavat ajani,
mil lepingu õnnestumisele on realistlikke eeldusi.
"Me ei taha tuua lauale juba surnult sündinud ettepanekut,
vaid tahame tagada,
et sel on eeldusi saada aktsepteeritud mõlema osapoole poolt,"
öeldi Valge Maja avalduses.
"Oleme rahuplaani esitamise osas
teatud mõttes nupuvajutusele ehk stardile eelnevas olukorras,
kuid tahame viimistleda iga detaili nii, et lõplik kavand võib valmida kiiresti,"
jätkati avalduses.
USA presidendi Lähis-Ida diplomaadid
rääkisid eelmine nädal ajalehele Jerusalem Post,
et president Trump on valmis avaldama rahuplaani,
kui see on valmis, olgu palestiinlaste heakskiiduga või ilma selleta.
USA ja palestiinlaste suhted on hetkel viletsamad kui iial varem.
President Trump püüab sundida Mahmoud Abbasi kõnelustelauda,
kärpides abirahasid UNRWA-lt ning Läänekalda ja Gaza haiglatelt.
Trump on käskinud sulgeda ka PLO esinduse Washingtonis,
põhjendades otsust sellega,
et sealt on tehtud õõnestustööd rahulepingu takistamiseks.
USA on siiski pakkunud väga ebaametlikult
mitmete miljardite dollarite suurust kompensatsiooni
mõningate rahulepingu suurimate tüliõunte korvamiseks.
Islamiallikate arusaamise järgi näib,
et raha on mõeldud kompenseerima põgenike vaba naasmisõigust,
millest Palestiina omavalitsus ei saa enda väitel kunagi loobuda.
Kuna summat ja selle suurust pole täpsustatud,
võib see vihjete järgi olla ka mõeldud
võimaliku tulevase Palestiina riigi infrastruktuuri parandamiseks.
Kuhu see raha ka ei läheks, on see siiski vaid osa plaanist,
ja presidendi enda sõnade järgi "saate raha, kuid mitte enne,
kui kogu leping on ka muudes aspektides valmis ja heaks kiidetud."
Neljandik sajandit on möödunud sellest,
kui Iisrael ja PLO tunnustasid teineteist nn Oslo I lepinguga.
Kaks aastat hiljem allkirjastasid Iisrael ja Palestiina omavalitsus (PO)
hiljem oluliseks saanud dokumendi nimega Oslo II ehk Taba lepingu.
Toona, 1995. a septembris,
allkirjastati Taba väikelinnas Egiptuse pool Akaba lahte dokument,
mille alusel USA Kongress võttis kuu aega hijem vastu seaduse,
mille alles praegune president Trump käiku lasi,
kui tunnustas Jeruusalemma Iisraeli pealinnaks.
President Trumpi väimees Jared Kushner,
kes on samas ka tema Lähis-Ida asjade erinõunik,
kritiseeris teatud lepingu detaile
eelmine nädal New York Times'ile antud intervjuus.
Mainimata ühtki lepingu puudust,
ütles Kushner, et Trumpi valitsus püüab parandada mitmeid neist,
mida on peetud liiga iseenesestmõistetavaks.
Üheks neist on peetud
just palestiinlastest põgenike vaba naasmisõigust
mitte ainult tulevase võimaliku Palestiina riigi alale,
vaid ka Iisraelile jääva riigi alale.
Teiseks on olnud küsimus Jeruusalemma staatusest.
Fakt, et USA tunnustas selle Iisraeli pealinnaks,
ei takista seda, et Iisrael ja palestiinlased
ei saaks läbi rääkida ka selle tulevase saatuse teemal.
Oslo II lepingus mainiti, et Jeruusalemma teemal
tulevad eraldi läbirääkimised mingil hilisemal ajaetapil.
Kushner mainis sellega seoses, et kui Jeruusalemma küsimus
on võimalik lahendada mõlemaid pooli rahuldaval moel,
võib seda teha ka põgenike ja UNRWA suhtes.
Tähtsaim lähiaja eesmärk
on siiski mõlemad pooled kõnelustelauda tuua, ütles Kushner.
Vihjed Valge Maja rahuplaani kohta
pole jäänud araabiamaades märkamata.
Trumpi ettepaneku suhtes rahalise kompensatsiooni kohta,
tulgu see siis palestiinlastele või ei, võttis ametlikult sõna
Liibanoni valitsuse välisminister Gebran Bassil.
Intervjuus ajalehele Al Jomhouria ütles ta,
et Liibanon ei anna neile põgenikele iial legaalset kodakondsust.
"Kui ka kogu muu maailm aktsepteeriks
põgenike staatuse legaliseerimist, siis Liibanon seda ei tee.
Täpselt nagu kaotasime Iisraeli okupatsiooni 2000. a,
oleme vastu ka sellele USA legaliseerimisplaanile.
Põgenike staatus ja õigus naasta oma juurtele
peab säilima püha õigusena," ütles Bassil.
UNRWA andmeil on Liibanoni 12 põgenikelaagris
ÜRO vastutusel kokku ca 450 000 põgenikku.
Kuid Liibanoni enda Statistikakeskuse andmeil
on neid 12 laagris kokku vaid 174 422.
Vahe oleks seega ca 275 000 tegelikkusest rohkem.
Ka Palestiinlaste statistikaameti andmed ühtivad Liibanoni omadega.
Jeruusalemma mufti
ehk kõrgeim usujuht šeik Muhammad Hussein
kirjutas 3. septembril Fatwa veebilehel Dar al-Ifta Palestine,
et Palestiina põgenikud
ei tohi mingil juhul aktsepteerida maa eest rahalist kompensatsiooni.
Tegu oli fatwa ehk usumäärusega,
mis keelab palestiinlastel müüa oma maad vaenlasele,
ja põgenikel vastu võtta mingit rahalist kompensatsiooni
nende Iisraeli poolt anastatud maa eest.
"See, kes seda teeb, on väärusuline ning Allahi ja kodumaa reetur."
Mufti määrus põhineb oletusel, et USA püüab muuta
palestiinlaste põgenikeprobleemi ÜRO humanitaarküsimuseks,
millega võivad lõppeda ka UNRWA tegevus ja abirahad.
Mufti väitel on Palestiina islami waqfi ehk ususihtasutuse maa
ja kuulub seega kogu islamkonnale.
Koraani 8. suura 27. salmi järgi
"on igaüks, kes seda rikub, samas Allahi ja islami vaenlane,
ja tema tehtud leping pole siduv."
Mitmedsajad Hamasi toetajad
ründasid eelmine nädalavahetus taas Gaza ja Iisraeli piiritara,
relvadeks Molotovi kokteilid, süttivad õhupallid ja tuulelohed,
ning püüdsid tarast läbi murda.
Kolm neist hukkus, kui Iisraeli armee püüdis rünnakuid tagasi tõrjuda.
Jeruusalemma lähedal, Gush Etzioni kaubamajas
tappis 17-aastane palestiinlane noaga 45-aastase endise eliitvägede sõduri,
Iisraeli ja USA topeltkodakondsusega Ari Fuldi.
PO väitel oli tegu siiski mingi Iisraeli asuniku rünnakuga
süütu nooruki vastu ja katse teda tappa.
Ta oli niisiis ohver, mitte kurjategija.
Seetõttu maksavad nad tapja perele preemiaks 1400 seeklit kuus
järgmised kolm aastat.
PO maksab igal aastal üle 300 mln USD
süüdimõistetud terroristidele ja nende omastele.
Gush Etzioni ründaja sai haavata, võeti kinni ja viibib haiglaravil.
Sellised olid tänased uudised.
Paluge rahu Jeruusalemmale ja Iisraelile!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee